риск, който предизвиква изменения в противоположни посоки в справедливата стойност, които имат тенденцията взаимно да се компенсират. Независимо от това, единствено някои инструменти се оценяват по справедлива стойност с изменение в печалбата или загубата (т.е. инструменти, които са деривативи или са класифицирани като държани за търгуване). Изискванията за счетоводно отчитане на хеджирането може да не са спазени, тъй като, например, изискванията за ефективност, съдържащи се в параграф 88, не са спазени.
 г)
 Дадено образувание има финансови активи, финансови пасиви или и двете, които споделят един риск, такъв какъвто е лихвеният риск, който предизвиква изменения в противоположни посоки в справедливата стойност, които имат тенденцията взаимно да се компенсират, а образуванието не отговаря на изискванията за счетоводно отчитане на хеджирането, тъй като нито един от инструментите не е дериватив. Освен това, при липсата на счетоводно отчитане на хеджирането, съществува значителна несъпоставимост в признаването на печалбите и загубите. Например:
 i)
 с емитирането на облигации с фиксирана лихва образуванието е финансирало портфолио от активи с фиксирана лихва, които в противен случай биха били класифицирани като активи на разположение за продажба, промените в справедливата стойност на които имат тенденцията взаимно да се компенсират. Представянето в отчета както на активите, така и на облигациите по тяхната справедлива стойност с изменение в печалбата или загубата коригира несъпоставимостта, която в противен случай би възникнала, ако активите се оценяват по тяхната справедлива стойност, като промените се отчитат в собствения капитал, а облигациите се оценяват по тяхната амортизирана стойност;
 ii)
 с емитирането на търгувани облигации, образуванието е финансирало конкретна група заеми, промените в справедливата стойност на които имат тенденцията взаимно да се компенсират. Ако в допълнение предприятието редовно купува и продава облигации, но рядко, ако изобщо купува и продава заеми, отчитането както на заемите, така и на облигациите по тяхната справедлива стойност с изменение в печалбата или загубата премахва несъпоставимостта при признаването на печалбите и загубите във времето, която в противен случай би възникнала, ако облигациите и заемите се оценяваха по амортизирана стойност, а печалбата или загубата се признаваше всеки път, когато облигациите се откупуват.
 РП4Е. В случаи, подобни на описаните в предходния параграф, фактът, че финансови активи и финансови пасиви, които в противен случай не биха били оценени така, са оценени по справедлива стойност с изменение в печалбата или загубата, може да премахне или значително да намали несъпоставимостта при оценяването или признаването и да доведе до по-релевантна информация. От практическа гледна точка не е необходимо предприятието да придобива всички активи и пасиви едновременно, тъй като с това допринася за несъпоставимостта при оценяването или признаването. Допустимо е забавяне в границите на разумното, при условие че всяка транзакция се определя по справедлива стойност с изменение в печалбата или загубата при първоначалното ѝ признаване и за времето на забавяне се очаква да се осъществят оставащите транзакции.
 РП4Ж. Не би било приемливо да се определят по тяхната справедлива стойност с изменение в печалбата или загубата само някои от финансовите активи и финансовите пасиви, тъй като по този начин няма да се елиминира или съществено да се намали несъпоставимостта и следователно това няма да